
Tiavella 300 mg plėvele dengtos tabletės
Benfotiaminas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?
1.	Kas yra Tiavella ir kam jis vartojamas
2.	Kas žinotina prieš vartojant Tiavella
3.	Kaip vartoti Tiavella
4.	Galimas šalutinis poveikis
5.	Kaip laikyti Tiavella
6.	Pakuotės turinys ir kita informacija


1.	Kas yra Tiavella ir kam jis vartojamas

Tiavella yra vitaminų tabletės, kurių sudėtyje yra benfotiamino (vitamino B1). 

Tiavella vartojama vitamino B1 trūkumui gydyti (kai jūsų organizme nepakanka vitamino), jei nepadeda tinkama dieta. 
Nors vitamino B1 randama daugelyje maisto produktų (ypač mielėse, viso grūdo grūduose, mėsoje ir pupelėse), kartais jūsų organizmui reikia jo papildymo. Taip gali atsitikti, jeigu dietoje nepakanka vitamino B1 arba jeigu jis neveiksmingai įsisavinamas iš maisto. Gali būti, kad jums reikia papildomai vitamino B1 (pvz., jeigu sergate cukriniu diabetu), ypač tuomet, kai jis greitai išskiriamas iš organizmo (pvz. su šlapimu), jeigu vartojote labai daug alkoholio, jeigu esate nėščia arba žindote kūdikį.

Tiavell tinka vartoti suaugusiesiems. 

2.	Kas žinotina prieš vartojant Tiavella

Tiavella vartoti negalima:
-	jeigu yra alergija benfotiaminui arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti Tiavella.
Vaikams ir paaugliams
Tiavella nerekomenduojama vartoti vaikams ir paaugliams iki 18 metų, kadangi duomenų apie jo vartojimą nepakanka. 

Kiti vaistai ir Tiavella
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Vitaminą B1 neaktyviu paverčia 5-fluorouracilas (vaistas, vartojamas vėžiui gydyti).

Jeigu vartojate furazemido (tabletes, kurios sukelia didelį skysčio išsiskyrimą iš organizmo) ilgą laiką ir sergate širdies nepakankamumu, tikriausiai jūsų gydytojas patars vartoti Tiavella.

Tiavella vartojimas su maistu ir gėrimais
Vitamino B1 negalima vartoti kartu su gėrimais, kurių sudėtyje yra sulfitų (pvz., vyno), nes tuomet jis gali būti stipriai ardomas ir gali netekti savo poveikio. 

Vartojant šį vaistą negalima gerti alkoholinių gėrimų, nes jie mažina vitamino B1 įsisavinimą plonajame žarnyne ir gali neigiamai veikti šio vitamino kaupimąsi ir jo apykaitą organizme.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.
Šis vaistas vartojamas tik vitamino B1 stokai gydyti. Todėl gydytojas jums paskirs Tiavella tik atidžiai įvertinęs vartojimo naudą ir galimą vartojimo riziką.
Duomenų apie neigiamą įtaką vaisingumui iki šiol negauta.

Vairavimas ir mechanizmų valdymas
Nėra pastebėta, kad šis vaistas turėtų įtakos vairavimui arba mechanizmų valdymui.

Tiavella sudėtyje yra natrio
Šio vaisto kiekvienoje tabletėje yra mažiau kaip 1 mmol (23 mg) natrio, t. y. jis beveik neturi reikšmės.


3.	Kaip vartoti Tiavella

Visada vartokite šį vaistą tiksliai kaip nurodė gydytojas. Jeigu abejojate, kreipkitės į gydytoją arba vaistininką. 

Jūsų gydytojas nuspręs kokią tikslią dozę jums reikia vartoti įvertinęs jūsų sveikatos būseną.

Įprasta paros dozė yra nuo 150 mg iki 300 mg benfotiamino; tai atitinka ½ arba vieną plėvele dengtą tabletė per parą. Šios vaisto forma netinka vartoti dozėms, kurios yra mažesnės negu 150 mg.

Priklausomai nuo stokos intensyvumo gali reikėti vartoti mažesnes arba didesnes dozes.

Vartojimas vaikams ir paaugliams
Tiavella netinka vartoti vaikams ir jaunesniems negu 18 metų paaugliams, nes nepakanka duomenų.

Pacientams, kurių inkstų funkcija sutrikusi
Jeigu yra sutrikusi jūsų inkstų funkcija, gydytojas paskirs jums vartoti įprastą vaisto dozę.

Pacientams, kurių kepenų funkcija sutrikusi 
Jeigu yra sutrikusi jūsų kepenų funkcija, pasakykite apie tai gydytojui.

Vartojimo būdas
Vartoti per burną.
Plėvele dengtą tabletę reikia praryti nekramtytą, užsigeriant stikline vandens.
Tabletę galima padalyti į lygias dozes.

Vartojimo trukmė
Vartojimo trukmė nustatoma pagal vitamino B1 trūkumo priežastis ir gydymo veiksmingumą. Jūsų gydytojas iš naujo įvertins jūsų sveikatos būklą apytikriai po 4 savaičių.

Ką daryti pavartojus per didelę Tiavella dozę?
Įprastai nereikia jokio medikų įsikišimo.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Mažai tikėtina, kad Tiavella gali sukelti šalutinį poveikį, nebent jūs esate alergiškas (labai jautrus) benfotiaminui arba vienai ar kitai plėvele dengtų tablečių sudėties medžiagai. Pranešimų apie vitamino B1 sukeltas alergines reakcijas gauta, bet dažniausiai jos pasitaikė kai šio vaisto buvo vartojama jo suleidžiant.

Žemiau išvardytas šalutinis poveikis, apie kurį gauta pranešimų.

Retas (gali pasireikšti rečiau negu 1 iš 1000 žmonių)
· Alerginės reakcijos (pvz., padidėjęs prakaitavimas, dažnas širdies plakimas, odos reakcijos su niežuliu ir dilgėline).
· Sutrikusi skrandžio veikla, pykinimas. 

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5. Kaip laikyti Tiavella 

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 30 C temperatūroje.

Ant dėžutės ir lizdinės plokštelės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Tiavella sudėtis

· Veiklioji medžiaga yra benfotiaminas (vitaminas B1). Kiekvienoje plėvele dengtoje tabletėje yra 300 mg benfotiamino.
· Pagalbinės medžiagos: 
tabletės branduolys: mikrokristalinė celiuliozė, povidonas K30, kroskarmeliozės natrio druska, talkas (E553b), bevandenis koloidinis silicio dioksidas, glicerolio dibehenatas;
tabletės plėvelė: Opadry II baltasis, sudarytas iš polivinilo alkoholio (E1203), titano dioksido (E171), makrogolio 3350 (E1521), talko (E553b).

Tiavella išvaizda ir kiekis pakuotėje

Tiavella 300 mg plėvele dengta tabletė yra balta arba balkšva, pailga (apytiksliai 18,1 x 5,1 mm) abipus išgaubta tabletė su perlaužimo vagele abiejose pusėse.
Tabletę galima padalyti į lygias dozes.

Tiavella 300 mg plėvele dengtos tabletės yra tiekiamos lizdinių plokštelių pakuotėse, kuriose yra 7, 10, 14, 20, 28, 30, 40, 42, 50, 56, 60, 70, 80, 84, 90, 98 arba 100 plėvele dengtų tablečių.
Jos taip pat tiekiamos sudėtinėse pakuotėse po 500, 1000 arba 5000 plėvele dengtų tablečių.

Gali būti tiekiamos ne visų dydžių pakuotės.

Registruotojas ir gamintojas
G.L. Pharma GmbH
Schlossplatz 1 
8502, Lannach 
Austrija 

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB „GL Pharma Vilnius“
A. Jakšto g. 12
LT-01105 Vilnius 
Tel. + 370 5 2610705
El. paštas: office@gl-pharma.lt

Šis vaistas EEE valstybėse narėse registruotas tokiais pavadinimais

	Estija
	Tiavella

	Vokietija
	Neuprovit 300 mg Filmtabletten

	Latvija
	Tiavella 300 mg apvalkotās tabletes

	Lietuva
	Tiavella 300 mg plėvele dengtos tabletės

	Vengrija
	Tiavella 300 mg filmtabletta

	Lenkija
	Tiavella forte

	Rumunija
	Tiavella 300 mg comprimate filmate

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje .

